IMPL\_PL - Implementačný manuál modulu POĽNONÁKUP

Autori:

DP

* Verzia: Dátum vydania:

V1.00 02.02.2021

* Miesto úschovy originálu:
* Účel:

Dokument na správnu implementáciu modulu POĽNONÁKUP u zákazníka.

* Obsah:

[1 Úvod 2](#_Toc63083957)

[1.1 Slovník použitých pojmov a skratiek 2](#_Toc63083958)

[1.2 Okruh čitateľov dokumentu 2](#_Toc63083959)

[1.3 Členenie tela dokumentu 2](#_Toc63083960)

[1.4 Aktualizácia dokumentu 3](#_Toc63083961)

[1.5 Zodpovednosť za vydanie, úschovu a aktualizáciu dokumentu 3](#_Toc63083962)

[1.6 Zoznam odkazovanej dokumentácie 3](#_Toc63083963)

[2 Konfigurácie modulu 3](#_Toc63083964)

[2.1 Doklady 3](#_Toc63083965)

[3 Okná modulu 3](#_Toc63083966)

[4 Implementácia modulu 4](#_Toc63083967)

[4.1 Počiatočné stavy 4](#_Toc63083968)

[4.1.1 Úvodné nastavenia 4](#_Toc63083969)

[4.1.2 Prechod z verzie Aurus Ekopacket na verziu Aurus Ekonomika 4](#_Toc63083970)

[4.2 Číselníky systémové 5](#_Toc63083971)

[4.2.1 Odberatelia – dodávatelia 5](#_Toc63083972)

[4.2.2 Materiály 5](#_Toc63083973)

[4.2.3 Merné jednotky 5](#_Toc63083974)

[4.2.4 Sklady 5](#_Toc63083975)

[4.2.5 Generátor interných čísel 5](#_Toc63083976)

[4.2.6 Definícia číselných radov dokladov 5](#_Toc63083977)

[4.2.7 Krížové kontroly 6](#_Toc63083978)

[4.3 Číselníky modulové 6](#_Toc63083979)

[4.3.1 Číselník dodávateľov 6](#_Toc63083980)

[4.3.2 Číselník typov dodávateľov 6](#_Toc63083981)

[4.3.3 Číselník vlhkostí 6](#_Toc63083982)

[4.3.4 Číselník nečistôt 6](#_Toc63083983)

[4.3.5 Číselník nečistôt a vlhkostí 6](#_Toc63083984)

[4.3.6 Číselník akostnej skladby 6](#_Toc63083985)

[4.4 Doklady 6](#_Toc63083986)

[4.4.1 Vážne lístky 6](#_Toc63083987)

[4.4.2 Preberacie listy 7](#_Toc63083988)

[4.4.3 Zúčtovací list 8](#_Toc63083989)

[4.5 Generátory a výpočty 9](#_Toc63083990)

[4.5.1 Import vážnych lístkov 9](#_Toc63083991)

[4.5.2 Generovanie preberacích listov 9](#_Toc63083992)

[4.5.3 Tvorba zúčtovacieho listu 9](#_Toc63083993)

[4.5.4 Uzávierka modulu 10](#_Toc63083994)

[4.5.5 Vrátenie uzávierky 10](#_Toc63083995)

[4.5.6 Prehľad zostáv používaných v module POĽNONÁKUP 10](#_Toc63083996)

[4.6 Ostatné 10](#_Toc63083997)

[4.6.1 Doinštalácia modulu POĽNONÁKUP 10](#_Toc63083998)

# Úvod

## Slovník použitých pojmov a skratiek

## Okruh čitateľov dokumentu

Všetci interní a externí pracovníci na projekte Aurus Ekonomika.

## Členenie tela dokumentu

V druhej kapitole sú vybrané všetky problematické konfigurácie modulu (napr. prístupové práva, modulové konfigurácie, krížové kontroly, technické vybavenie, štatistické číselníky, a iné.).

V tretej kapitole sú vymenované všetky okná, ktoré daný modul využíva.

Vo štvrtej kapitole sú popísané možnosti plnenia tabuliek (číselníkov, kmeňových a matričných súborov), ktoré je nutné naplniť pre správne fungovanie modulu. Tu je popísaná aj funkčnosť jednotlivých oblastí modulu a upozornenie na najčastejšie chyby pri implementácii modulu.

## Aktualizácia dokumentu

## Zodpovednosť za vydanie, úschovu a aktualizáciu dokumentu

## Zoznam odkazovanej dokumentácie

# Konfigurácie modulu

Konfigurácia modulu „Poľnonákup“ sa nastavuje vo verzii Aurus Ekopacket vo funkcii „Poľnonákup – špeciál“ v okne „Centrálna konfigurácia“.

Vo verzii Aurus Ekonomika je prístupná len na prezeranie.

## Doklady

Konfigurácia dokladov je prístupná všetkým užívateľom. Obsahuje nastavenie týchto konfiguračných prvkov:

* 360001 Editovanie vážneho lístka súvisiaceho s preberacím listom – tento konfiguračný prvok nastavuje či je povolené editovať doklad *Vážny lístok* ak už bol z neho vytvorený iný doklad – *Preberací list*. Editovanie môže byť povolené, povolené s upozornením, alebo zakázané.
* 360021 Editovanie preberacieho listu súvisiaceho zo zúčtovacím listom – tento konfiguračný prvok nastavuje či je povolené editovať doklad *Preberací list* ak už bol z neho vytvorený iný doklad – *Zúčtovací list*. Editovanie môže byť povolené, povolené s upozornením, alebo zakázané.
* 360005 Editovanie už plnených dispozícií – tento konfiguračný prvok nastavuje či je povolené editovať dispozíciu ak už bola plnená niektorým z preberacích listov. Editovanie môže byť povolené, povolené s upozornením, alebo zakázané.
* 360004 Spôsob plnenia dispozícií z preberacích listov – týmto konfiguračným prvkom v poli sa nastavuje ktorým množstvom z preberacích listov budú plnené dispozície. Je tam možné zadať množstvo dodané (fyzické), alebo množstvo prepočítané.
* 360006 Kontrola existencie dodávateľa v adresári – týmto konfiguračným prvkom určíme, čí má byť číslo dodávateľa z číselníka dodávateľov existujúce v adresári Dodávateľov – odberateľov. Nastavenie tohto prvku na „Kontrolovať“ je možné len pre číselné kódy D/O.
* 360010 Nastavenie filtra Spracované v okne vážnych lístkov vo verzii Aurus Ekonomika - týmto konfiguračným prvkom nastavíme aké vážne lístky sa budú zobrazovať pri otvorení okna. Môže sa nastaviť „Nezáleží“ – zobrazia sa všetky vážne lístky, alebo „Nie“ – zobrazia sa len nespracované vážne lístky, alebo „Áno“ – zobrazia sa len spracované vážne lístky (len tie, z ktorých už bol vytvorený preberací list).
* 360007 Defaultná šablóna pre tlač vážnych lístkov vo verzii Aurus Ekopacket – zadáva sa názov šablóny pre tlačový report spúšťaný z okna dokladu *Vážne lístky*.
* 360008 Defaultná šablóna pre tlač preberacích listov vo verzii Aurus Ekopacket – zadáva sa názov šablóny pre tlačový report spúšťaný z okna dokladu *Preberacie listy*.
* 360009 Defaultná šablóna pre tlač dispozícií vo verzii Aurus Ekopacket – zadáva sa názov šablóny pre tlačový report spúšťaný z okna dokladu *Dispozície*.
* 360023 Defaultná šablóna pre tlač zúčtovacích listov vo verzii Aurus Ekonomika – zadáva sa názov šablóny pre tlačový report spúšťaný z okna dokladu *Zúčtovací list.*
* 360002 Uzávierková kontrola vážnych lístkov – v tomto konfiguračnom prvku sa nastaví či pred uzávierkou kontrolovať vážne lístky, či všetky slúžili ako podklad pre preberacie listy.
* 360003 Uzávierková kontrola preberacích listov na vytvorenie zúčtovacích listov – v tomto konfiguračnom prvku sa nastaví či pred uzávierkou kontrolovať preberacie listy, či zo všetkých boli plnené dispozície.
* 360022 Uzávierková kontrola preberacích listov na plnenie dispozícií – v tomto konfiguračnom prvku sa nastaví či pred uzávierkou kontrolovať vážne lístky či všetky slúžili ako podklad pre zúčtovacie listy.

# Okná modulu

|  |  |  |
| --- | --- | --- |
| **Okno** | **Umiestnenie** | **Poznámka** |
| Doklad Vážne lístky | Poľnonákup – štandard |  |
| Doklad Preberacie listy | Poľnonákup – štandard |  |
| Doklad Dispozície | Poľnonákup – štandard | Len Aurus Ekopacket |
| Doklad Zúčtovací list | Poľnonákup – štandard | Len Aurus Ekonomika |
| Číselník dodávateľov | Poľnonákup – štandard |  |
| Číselník typov dodávateľov | Poľnonákup – štandard | Len Aurus Ekopacket |
| Číselník vlhkostí | Poľnonákup – štandard | Len Aurus Ekopacket |
| Číselník nečistôt | Poľnonákup – štandard | Len Aurus Ekopacket |
| Číselník nečistôt a vlhkostí | Poľnonákup – štandard | Len Aurus Ekopacket |
| Číselník akostnej skladby | Poľnonákup – štandard | Len Aurus Ekopacket |

# Implementácia modulu

## Počiatočné stavy

### Úvodné nastavenia

#### Aktualizácia údajov pre riadenie periód modulu „Poľnonákup“

Do systému sa prihlásime pod užívateľom „Aurus“ alebo „Dealer“. Vo funkcii „Správca – riadenie periód“ v okne „Uzávierky modulov“ skontrolujeme údaje týkajúce sa modulu „Poľnonákup“ (kód PL, číslo 36).

Pred aktualizáciou údajov modulu „Poľnonákup“ v okne „Uzávierky modulov“ musíme od užívateľa zistiť, ktorá bude prvá aktuálna (teda otvorená) perióda modulu „Poľnonákup“, tj. od ktorej periódy sa začne používať modul „Poľnonákup“.

Po vykonaní aktualizácie údajov modulu „Poľnonákup“ v okne „Uzávierky modulov“ skontrolujeme v okne „Súvisiace periódy uzávierok“ údaje pre modul „Poľnonákup“ (kód súvislosti 5). Štandardne tam nie je súvislosť.

Uzávierka modulu „Poľnonákup“ môže súvisieť súvisí s uzávierkou modulu „Sklad“ a potom je podriadená uzávierke modulu „Sklad“.

#### Kontrola v číselníku materiálov

Vo funkcii „SKLAD – mat., služby a ceny“ v okne „Materiály“- „Číselník materiálov“ pre istotu skontrolujeme, či máme k dispozícii v číselníku položky, ktoré majú nastavený „Poľnonákup“

### Prechod z verzie Aurus Ekopacket na verziu Aurus Ekonomika

Vzhľadom k tomu, že modul „Poľnonákup“ je do verzie Aurus Ekonomika upravený pre potreby konkrétneho jedného zákazníka, ktorý tento modul používal vo verzii Aurus Ekopacket, je potrebné upraviť špecifické nastavenia aby program pracoval podľa požiadaviek zákazníka.

#### Definícia číselných radov

Aby mohli mať rovnaké číslo dokladu na rôznych skladoch, je potrebné pridať sklad do číselných radov. Číslo dokladu sa importuje z 2 váh a nevieme zaručiť, že sa nevyskytnú 2 rovnaké čísla v rámci periódy.

Správca – Konfigurácia – Užívateľské konfigurácie - Definícia číselných radov dokladov – pridať riadok

Doklad = plmvazl

Perióda = začiatok používania dokladov Vážne lístky

Stĺpec 2. = perio

Stĺpec 3. = sklad

#### Centrálna konfigurácia

Správca – Konfigurácia – Dealerské konfigurácie – Centrálna konfigurácia – Všetko

– 360006 Nastaviť na Nekontrolovať (Kontrola existencie dodávateľa v adresári)

– 360003 Nastaviť na Nekontrolovať (Kontrola preberacích listov na plnenie dispozícií)

#### Prepočítacie koeficienty

Sklad – Kmeňové údaje – Materiály, služby a ceny – Číselník materiálov

Vyhľadať všetky materiály používané v poľnonákupe (sycmat.s\_poln=1)

F3 – Doplňujúce údaje poľnonákupu

Vyplniť s užívateľom spôsoby prepočtu

Súvisí to s číselníkmi vlhkosti, nečistôt... v rovnakej funkcii.

#### Položky pre zúčtovací list

Je vhodné v zúčtovacom liste na riadku nahradiť pole „Sklad“ poľom „Trieda kvality“. Toto okno sa používa aj v Poľnonákupe LM, tam je podstatné pole Sklad, preto je dané ako default. V Mlyne sa toto pole nevypĺňa, pretože sú tam riadky spočítavané z rôznych skladov.

Poľnonákup – Vstupy - Doklady – Zúčtovací list – Riadky zúčtovacieho listu

Odstrániť stĺpec „Sklad“

Pridať stĺpec „Trieda kvality“

Naučiť to aj užívateľa, ak by si náhodou stlačil „Obnoviť stĺpce“.

#### Naplniť údaje z Poľnonákupu do váh

Užívateľ si zabezpečí naplnenie údajov z modulu do programu váh na váženie privážaného materiálu. Váhy tieto údaje budú exportovať do súborov xml a tieto súbory budú importované do dokladov vážnych lístkov. Treba vedieť aké údaje z modulu budú potrebné.

Dodávateľ: Dodávateľ vo váhach bude napĺňaný z Číselníka dodávateľov (údaj Dodávateľ).

Údaj dodávateľ je zložený z adresára (Odberatelia – dodávatelia):

Kód O/D

Poradie čísla konečného príjemcu (v tomto prípade konečného dodávateľa)

Materiál: Materiál vo váhach sa bude označovať napr. „AE10301R2021“,

kde AE-Aurus Ekonomika, 10301- kód materiálu z číselníka materiálov, R2021-rok zberu.

Sklad: Číslo skladu vo váhach bude rovnaké ako v číselníku.

## Číselníky systémové

|  |  |  |
| --- | --- | --- |
| **Číselník** | **Umiestnenie** | **Poznámka** |
| Odberatelia – Dodávatelia | Správca–Kmeň.údaje– Číselníky obchodu |  |
| Merné jednotky | Správca–Kmeň.údaje– Čís. služieb, prác a MJ |  |
| Pracovníci | Správca–Kmeň.údaje–Org.štruktúra podniku |  |
| Materiály | Sklad – mat.,služby a ceny |  |
| Sklady | Sklad – skladové údaje |  |

### Odberatelia – dodávatelia

Číselník sa dodáva prázdny (celkom prázdny nie je, obsahuje všetky daňové úrady Slovenskej republiky), prípadne konvertovaný. Musí obsahovať všetkých obchodných partnerov a rôzne inštitúcie (daňové úrady, zdravotné poisťovne a pod.), od ktorých dostávame došlé faktúry. Každá došlá faktúra musí mať povinne uvedené, akého partnera sa týka.

### Materiály

Číselník sa dodáva prázdny, prípadne konvertovaný.

Pri nahrávaní nových materálov pre Poľnonákup je dôležité:

* v prípade, že zadávame pomocnú mernú jednotku, nastaviť položku „Typ“ na 2
* nastaviť prepínač položky „Poľnonákup“ na [X]
* správne vyplniť „Doplňujúce údaje poľnonákupu“.

Kód materiálu z tohto číselníka vo verzii Aurus Ekonomika je napĺňaný do váhy. Materiál vo váhe sa bude označovať napr. „AE10301R2021“, kde AE-Aurus Ekonomika, 10301- kód materiálu z číselníka materiálov, R2021-rok zberu.

### Merné jednotky

Číselník totiž obsahuje všetky obvykle používané merné jednotky. Užívateľ si číselník môže podľa svojej predstavy doplniť o ďalšie merné jednotky.

V module „Poľnonákup“ sa v doklade nevyužívajú merné jednotky. Tie sa zadajú pre každý materiál v číselníku materiálov.

### Sklady

Číselník sa dodáva prázdny. Modul POĽNONÁKUP môže využívať rovnaké sklady ako modul SKLAD.

Číslo skladu z tohto číselníka vo verzii Aurus Ekonomika je napĺňaný do váhy.

Ďalej je potrebné pre užívateľov nastaviť prístupové práva na maštaľ podobným spôsobom ako v module SKLAD.

### Generátor interných čísel

V module POĽNONÁKUP využívajú systém interného číslovania okrem iného tabuľky :

* PLMVAZL.n\_plmvazl (vážne lístky)
* SYMPREL.n\_symprel (preberacie listy)
* SYMZULIA.n\_kodzulia (a-riadky dokladov Zučtovací list)
* SYMZULIB.n\_kodzulib (b-riadky dokladov Zučtovací list)
* PLMDISP.n\_plmdisp (evidencia dispozicií)
* PLCDOD.n\_dod (evidencia dodávateľov)

V číselníku generátora interných čísel je pre všetky tieto tabuľky nastavené

Minimálne číslo = 1

Posledné číslo = 1

Maximálne číslo = 999999

Toto nastavenie treba ponechať, systém generovania interných čísel automaticky pri nahrávaní príslušných dokladov zvyšuje hodnotu v poli „Posledné číslo“ o 1.

Upozorňujeme, že hodnota príslušného interného kódu v tabuľke (napr. SYMPREL.n\_symprel) je automaticky generovaná ako kód paketového pracoviska krát 1.000.000 plus prvé voľné číslo z generátora..

### Definícia číselných radov dokladov

V module POĽNONÁKUP sa všetky doklady automaticky číslujú jediným spôsobom - s využitím číselných rád.

To znamená:

* automatické stráženie jednoznačnosti číslovania dokladov V RÁMCI JEDNÉHO ČÍSELNÉHO RADU
* číslo dokladu pri jeho nahrávaní sa bude automaticky zvyšovať o 1 oproti predošlému nahratému dokladu

ROVNAKÉHO ČÍSELNÉHO RADU.

Pre doklady v module POĽNONÁKUP je možnosť tvoriť číselné rady pre jednotlivé periódy v roku a v prípade symprel a plmvazl aj pre jednotlivé sklady. Defaultovo v inštalácií sú číselné rady tvorené pre jednotlivé periódy.

Importované vážne lístky majú číslovanie dokladov preberané z váh, ktoré sú zdrojom dokladov. Preto je vhodné pri ručnom nahrávaní vážnych lístkov zadávať aj číslo dokladu.

### Krížové kontroly

V module POĽNONÁKUP nie sú krížové kontroly nastavené.

## Číselníky modulové

|  |  |  |
| --- | --- | --- |
| **Okno** | **Umiestnenie** | **Poznámka** |
| Číselník dodávateľov | Poľnonákup – štandard |  |
| Číselník typov dodávateľov | Poľnonákup – štandard | Len Aurus Ekopacket |
| Číselník vlhkostí | Poľnonákup – štandard | Len Aurus Ekopacket |
| Číselník nečistôt | Poľnonákup – štandard | Len Aurus Ekopacket |
| Číselník nečistôt a vlhkostí | Poľnonákup – štandard | Len Aurus Ekopacket |
| Číselník akostnej skladby | Poľnonákup – štandard | Len Aurus Ekopacket |

### Číselník dodávateľov

Číselník vo verzii Aurus Ekonomika slúži ako mostík medzi adresárom a vážnymi lístkami importovanými z váhy. Číslo dodávateľa z tohto číselníka je zároveň aj číslom dodávateľa vo váhe. Odberateľ z tohto číselníka je prepojený na adresár, na konečného príjemcu, ktorý je v tomto module nazývaný „Konečný dodávateľ“.

### Číselník typov dodávateľov

Číselník sa dodáva prázdny. Používa sa v číselníku dodávateľov, slúži na možné zoskupovanie dodávateľov podľa typov v dátových skladoch vo verzii Aurus Ekonomika.

### Číselník vlhkostí

Číselník sa dodáva prázdny. Používa sa v číselníku materiálov v časti „Doplňujúce údaje poľnonákupu“. Slúži na zadanie koeficientu pre prepočet brutto hmotnosti na netto hmotnosť pri určitej percentuálnej vlhkosti. Číselník môže obsahovať rôzne vlhkosti pre rôzne druhy materiálov napr. pšenica, jačmeň.. s rovnakým druhom vlhkosti.

### Číselník nečistôt

Číselník sa dodáva prázdny. Používa sa v číselníku materiálov v časti „Doplňujúce údaje poľnonákupu“. Slúži na zadanie koeficientu pre prepočet brutto hmotnosti na netto hmotnosť pri určitej percentuálnej nečistote. Číselník môže obsahovať rôzne nečistoty pre rôzne druhy materiálov napr. pšenica, jačmeň.. s rovnakým druhom nečistoty.

### Číselník nečistôt a vlhkostí

Číselník je defaultovo naplnený. Používa sa v číselníku materiálov v časti „Doplňujúce údaje poľnonákupu“. Slúži na zadanie koeficientu pre prepočet brutto hmotnosti na netto hmotnosť pri určitej percentuálnej nečistote a vlhkosti. Číselník môže obsahovať rôzne kombinácie pre rôzne druhy materiálov napr. pšenica, jačmeň...

### Číselník akostnej skladby

Číselník sa dodáva prázdny. Používa sa v reportoch vo verzii Aurus Ekopacket.

## Doklady

### Vážne lístky

**Tabuľky** PLMVAZL. Prepojenie otcovskú tabuľku *Preberacie listy* je prostredníctvom interného kódu – poľa PLMVAZL.N\_SYMPREL.

**Proces:**

Vážne lístky by sa mali prevažne importovať z váhy. Ak nastane nejaký problém, je možné ich nahrať ručne. Nahraté a najmä naimportované vážne lístky by sa nemali mazať (kvôli auditu). Je možné ich vymazať užívateľom typu <50. Importovať vážne lístky budú laborantky.

Následne laborantky urobia rozbor zrna (auto je ešte naložené) a na základe rozboru sa rozhodnú ci auto vrátia späť a nastavia CCP1 na NZ (opačné tlačidlo myši), alebo ho príjmu a zapíšu kvalitatívne parametre a triedu kvality, čím sa CCP1 sa nastaví na Z („zhodný)“. Na základe rozboru vyberú silo, kam sa auto vyloží. Ak je silo plné, auto pošlú do iného skladu, čiže prijaté množstvo na tomto vážnom lístku bude nulové. Takýto vážny lístok nepôjde do preberacích listov. Z ostatných prijatých vážnych lístkov sa vygenerujú preberacie listy.

V prípade, že nie je možné “zhodný” materiál uskladniť na sklade, kde bol odvážený, prevezie sa do iného skladu a tam sa opäť odváži. V programe na pôvodnom sklade zostane vážny lístok nespracovaný do preberacích listov a do poznámky užívateľ zapíše, že bol presunutý na iný sklad. V programe na inom sklade prebehne kompletný proces spracovania vážnych lístkov.

V prípade, že nie je možné z technických príčin odvážiť materiál, bude možné v programe nahrať vážny lístok ručne. Ak sa dodatočne naimportuje, ručne nahratý sa podla naimportovaného zaktualizuje a naimportovaný bude vymazaný.

**Stavy vážnych lístkov**:

* Naimportované (bez kvalitatívnych parametrov)

– žltá farba pozadia

* Nezhodné (CCP1=NZ)

– sivá farba pozadia

– nie možné spracovať, editovať a mazať

– možné spustiť uzávierku aj keď nie je spracované

* Zo zadanou Triedou kvality, nulové Netto množstvo

– normálne farby

– nespracované do preberacích listov

– možné spustiť uzávierku aj keď nie je spracované

* Zo zadanou Triedou kvality, nespracované do preberacích listov

– normálne farby

* Spracované do preberacích listov

– sivé písmo

– nie je možné editovať a mazať ak je tak nastavená konfigurácia 360001

**Údaj Laborantka** (nastavuje sa z prihláseného užívateľa, ktorý robí zmeny do vážnych lístkov):

* Pri importe vážnych lístkov
* Pri nahratí vážneho lístka
* Pri nastavení CCP1
* Pri nastavení Triedy kvality

**Údaj Dodávateľ**

* Je definovaný v číselníku dodávateľov z modulu Poľnonákup
* Číslo dodávateľa je zadané vo váhe a je súčasťou obsahu importu vážnych lístkov
* Dodávateľ je prepojený na adresár
* Dodávateľ/Odberateľ z adresára je tu nazvaný „*Partner*“
* Konečný príjemca z adresára je tu nazvaný „*Konečný dodávateľ*“
* Miesto nakládky – editovateľné, predplní sa z názvu konečného príjemcu v adresári

**Údaje Kvalitativne parametre:**

V gride sú nevstupovateľné, zadávať ich je možné len v záložke. Všetky nečistoty (od Zlomkov po Rôznorodé) defaultne predpĺňajú „Nečistoty spolu“.

**Znova načítať údaje**:

Do vážnych lístkov zadávajú údaje laborantky z viacerých pracovísk. Preto je potreba často refresh-núť údaje. Robí sa to cez kontextové menu, alebo stlačením kláves CTRL+END.

**Filter:**

Filtruje vážne lístky podľa vyplnených filtračných polí. Nastavený filter v okne sa prenáša aj do *Zoznamu* aby sme sa vyhli problémom s výberom odfiltrovaného vážneho lístka vybratého zo *Zoznamu*.

Pri nastavení filtrácie „*Spracované*“ a „*CCP1 Zhodné*“ je viac kombinácií ako je možných stavov, preto niektoré kombinácie sú zhodne.

Kombinácie prepínačov a príslušné constrainy:

'00' - Všetky bez constrainu

'01' - Len Nezhodné constrain plmvazl.n\_symprel lt 0

'02' - Len Zhodné constrain plmvazl.n\_symprel ge 0

'10' - Len Nespracované constrain plmvazl.n\_symprel eq 0

'11' - Nespracované alebo Nezhodné constrain plmvazl.n\_symprel le 0

'12' - Nespracované alebo Zhodné constrain plmvazl.n\_symprel ge 0

'20' - Len Spracované constrain plmvazl.n\_symprel gt 0

'21' - Spracované alebo Nezhodné constrain plmvazl.n\_symprel ne 0

'22' - Spracované alebo Zhodné constrain plmvazl.n\_symprel ge 0

'00' znamená „*Nezáleží*“ (Spracované) + „*Nezáleží*“ (CCP1 Zhodné)

Ak je plmvazl.n\_symprel < 0 znamená CCP1=NZ.

Ak je plmvazl.n\_symprel > 0 znamená spracovaný do preberacích listov

Ak je plmvazl.n\_symprel = 0 znamená nespracovaný vážny lístok

**Konfigurácie** týkajúce sa vážnych lístkov:

360001 – Edit. VaL súvisiaceho s Preberacie listy – dovolí/nedovolí/dovolí s otázkou - upravovať spracované vážne lístky

360002 – Uzav. kontrola vážnych lístkov – dovolí, nedovolí urobiť uzávierku ak sú nespracované vážne lístky

Dovolí uzavrieť aj ak sú vážne lístky nespracované, ale CCP1=NZ, alebo je vyplnená Trieda kvality a Netto=0

360007 – Default šablóna pre tlač VaL – používa sa len vo verzii Ekopacket

360010 – Nastavenie filtra Spracované – defaultné nastavenie Filtra Spracované

### Preberacie listy

**Tabuľky** SYMPREL. Prepojenie otcovskú tabuľku *Zúčtovací list* je prostredníctvom interného kódu – poľa SYMZULIB.N\_KODZULIB.

Okno slúži na evidenciu preberacích listov, na generovanie preberacích listov a na tvorbu zúčtovacích listov. S preberacími listami pracujú prevažne pracovníčky nákupu komodít, ktoré sú súčasne aj hlavnými užívateľmi celého modulu.

**Proces:**

Preberacie listy by sa mali prevažne generovať z vážnych lístkov. Ak nastane nejaký problém, je možné preberacie listy nahrať ručne.

Generovanie preberacích listov prebieha na dennej báze, zvyčajne ráno za predchádzajúci deň. Preberacie listy sú vlastne zoskupené vážne lístky za periódu, sklad, dodávateľa, konečného dodávateľa, materiál, dátum dodania a triedu kvality. Do preberacích listov sa nepreberajú vážne lístky, ktoré nemajú vyplnenú triedu kvality, majú nulové Netto množstvo, alebo CCP1=NZ. Vymazaním preberacieho listu, je umožnené editovať vážne lístky, ktoré boli zoskupené do vymazaného preberacieho listu.

K preberaciemu listu je možné v záložke *Dodávateľ* priradiť *Dispozíciu* (napĺňa sa len vo verzii Ekopacket), prípadne mu doplniť označenie *Dodávky*.

Keď sa privezie dohodnuté množstvo, alebo na konci každého mesiaca, sa z preberacích listov vytvárajú zúčtovacie listy. Vytváranie zúčtovacieho listu sa realizuje tak, že na nastavenom preberacom liste sa stlačí *Tvorba zúčtovacieho listu*. Vo výberových kritériách sa predplnia parametre z preberacieho listu na ktorom sa to vyvolalo. Tieto je možné upraviť. Do zúčtovacích listov sa potom preberú všetky preberacie listy, ktoré spĺňajú výberové podmienky. Preberacie listy, z ktorých boli vytvorené zúčtovacie listy sa poznačia ako *Zúčtované*.

Nezúčtované preberacie listy je možné editovať aj mazať bez obmedzení.

V okne *Preberacie listy* sú v starších periódach preberacie listy, ktoré neboli vytvorené generovaním z vážnych lístkov ale boli nahrávané ručne vo verzii Ekopacket. Z týchto neboli vytvárané zúčtovacie listy.

**Stavy preberacích listov**:

* Nezúčtované (do zúčtovacieho listu)

– normálne farby

* Zúčtované (do zúčtovacieho listu)

– sivé písmo

– nie je možné editovať a mazať ak je tak nastavená konfigurácia 360021

**Znova načítať údaje**:

Robí sa to cez kontextové menu, alebo stlačením kláves CTRL+END.

**Filter:**

Filtruje preberacie listy podľa vyplnených filtračných polí. Nastavený filter v okne sa prenáša aj do *Zoznamu* aby sme sa vyhli problémom s výberom odfiltrovaného preberacieho listu vybratého zo *Zoznamu*.

Ak je symprel.n\_kodzulib > 0 znamená zúčtovaný preberací list do zúčtovacieho listu.

Ak je symprel.n\_kodzulib = 0 znamená nezúčtovaný preberací list.

**Konfigurácie** týkajúce sa preberacích listov:

360003 – Uzáv. kontrola PrL na plnenie disp. – dovolí, nedovolí urobiť uzávierku ak sú nedoplnené dispozície na všetkých preberacích listoch

360008 – Default šablóna pre tlač PrL – používa sa len vo verzii Ekopacket

360021 – Edit. PrL súvisiaceho so ZuL – dovolí/nedovolí/dovolí s otázkou - upravovať zúčtované preberacie listy

360022 – Uzáv. kontrola PrL na vytv. ZuL – dovolí, nedovolí urobiť uzávierku ak nie sú zúčtované všetky preberacie listy

### Zúčtovací list

Okno slúži na evidenciu a na tlač zúčtovacích listov. Vytlačený zúčtovací list je posielaný dodávateľovi ako podklad pre fakturáciu. So zúčtovacími listami pracujú prevažne pracovníčky nákupu komodít, ktoré sú súčasne aj hlavnými užívateľmi celého modulu.

Rovnaké okno je prístupné aj z modulu *Sklad.* Jednotlivé doklady, pokiaľ sú vytvárané aj z modulu *Sklad* a z modulu *Poľnonákup*, sa vzájomne neovplyvňujú, sú odlíšené číslom modulu v perióde. Číslom modulu sú odlišované aj procesné rozdiely jednotlivých modulov.

**Proces:**

Zúčtovací list je možné vytvoriť len z preberacích listov, alebo zo skladových príjemiek (v prípade modulu *Sklad*).

Tvorba zúčtovacieho listu z preberacích listov prebieha keď sa privezie dohodnuté množstvo, alebo na konci každého mesiaca. Zúčtovací list je zoskupené preberacie listy za periódu a príjemcu, riadky zúčtovacieho listu sú zoskupené za materiál a triedu kvality. V zúčtovacom liste sú hmotnostné údaje (Brutto, Netto) spočítané, cena a kvalitatívne parametre sú spriemerovanú zo zoskupených preberacích listov. Vymazaním zúčtovacieho listu, je umožnené editovať preberacie listy, ktoré boli zoskupené do vymazaného zúčtovacieho listu. Zúčtovací list je možné vymazať, ak boli vymazané všetky riadky zúčtovacieho listu. V module *Sklad* musia byť navyše zrušené súvislosti medzi príjemkou a zúčtovacím listom.

**Dátum dodania**:

Na riadok zúčtovacieho listu sa dátum dodania preberie z posledného preberacieho listu, z ktorých vznikol riadok. Na doklade je dátum dodania najvyšší z dátumov dodania na riadkoch.

**Zmena ceny:**

Na riadok zúčtovacieho listu sa cena preberie z preberacích listov. Ak sa do jedného riadku zoskupí viac cien, výsledná cena sa spriemeruje. Cenu za jednotku na riadku je možné aj nahrať príp. zmeniť. Robí sa to cez kontextové menu (opačné tlačidlo myši). Zmenou ceny sa prepočíta *Hodnota* riadku aj celého dokladu. Iné údaje na doklade nie je možné meniť. V module *Sklad* nie je zmena ceny umožnená.

**Súvisiace doklady:**

Stlačením tlačidla sa zobrazia všetky preberacie listy, z ktorých bol zúčtovací list vytvorený. V module *Sklad* sa zobrazia príjemky.

**Tlač zúčtovacieho listu**:

Stlačením tlačidla sa zobrazí alebo vytlačí zúčtovací list (podľa nastavenia konfigurácie 360023), na ktorom je nastavený kurzor. Stlačením cez opačné tlačidlo myši sa zobrazí možnosť zadania parametrov tlače. Tlač je možné spustiť aj z menu *Výstupy – Zúčtovací list*.

Číslo zúčtovacieho listu je zlozené z mesiaca a roku dátumu doručenia a čísla dokladu. Zloženie riadku dokladu je možné zadefinovať (zmeniť) a uložiť do šablóny. Defaultnú šablónu pre tlač je možné uložiť do konfigurácie 360023.

**Konfigurácie** týkajúce sa zúčtovacích listov:

360021 – Edit. PrL súvisiaceho so ZuL – dovolí/nedovolí/dovolí s otázkou - upravovať zúčtované preberacie listy, z ktorých bol zúčtovací list vytvorený.

360022 – Uzáv. kontrola PrL na vytv. ZuL – dovolí, nedovolí urobiť uzávierku, ak nie sú zúčtované všetky preberacie listy.

360023 – Default šablóna pre tlač ZuL – je možné nastaviť šablónu, podľa ktorej sa priamo spusti tlač zúčtovacieho listu.

## Generátory a výpočty

### Import vážnych lístkov

Slúži na importovanie vážnych lístkov, ktoré boli vyexportované z programu *VTnet váha*.

**Proces:**

Program *VTnet váha* exportuje vážny lístok každého vozidla, ktoré preváža vyšpecifikované zrno (kód materiálu začína „AE“). Najskôr odváži prichádzajúce vozidlo (*brutto váženie* = auto + zrno), potom aj odchádzajúce vozidlo (*tarra váženie* = auto).

Pri brutto vážení sa zapíše nový doklad *Vážny lístok*, poznačí sa brutto hmotnosť a čas váženia. Následne laborantky urobia rozbor zrna (auto je ešte naložené) a na základe rozboru sa rozhodnú ci auto vrátia späť, alebo ho príjmu a vyložia. Pri tarra vážení sa vyhľadá vážny lístok z brutto váženia a doplní sa tarra a netto hmotnosť do tohto vážneho lístka. Oba importy vnútorne nastavujú stav importu. Tento sa da pozrieť len cez dátový sklad.

Importované súbory sú vo formáte xml. Importovať možno buď naraz všetky súbory ktoré sú vyexportované, alebo po jednom. Po úspešnom naimportovaní, importovaný súbor sa vymaže.

Z VL sa importuje:

* Doklad WD\_ID\_EXT
* Dodávateľ VENDOR\_EXT Číslo dodávateľa z číselníka dodávateľov – zadá obsluha váhy
* Sklad LOCATION\_TO\_EXT Číslo skladu z číselníka skladov – zadá obsluha váhy
* Brutto QTY\_BRT\_EXT
* Netto QTY\_NET\_EXT
* Tarra QTY\_TAR\_EXT
* MJ QTY\_BRT\_UOM\_EXT
* ECV PLATE\_NO\_EXT
* Dátum DATE\_BRUTTO\_EXT
* Čas TIME\_BRUTTO\_EXT
* Materiál MATNR\_EXT – zadá obsluha váhy

Ak bude *Materiál* začínať na „AE“, tak sa bude váženie exportovať, ale aj importovať. Ak nebude vyplnené, nemá zmysel aby bolo exportované. Exportovateľný materiál sa bude označovať napr. „AE10301R2021“, kde AE-Aurus Ekonomika, 10301- číslo materiálu, R2021-rok zberu. Rok zberu sa bude napĺňať do položky Vlastnosť č.7.

### Generovanie preberacích listov

Slúži na zlúčenie vážnych lístkov, ktoré boli naimportované z programu *VTnet váha* v priebehu dňa. Prebieha zvyčajne ráno za predchádzajúci deň.

Pred generovaním je možné zadať kritériá pre výber vážnych lístkov, z ktorých sa bude generovať.

Pri generovaní sú vážne lístky zoskupené za periódu, sklad, dodávateľa, konečného dodávateľa, materiál, dátum dodania a triedu kvality.

Do preberacích listov sa nepreberajú vážne lístky, ktoré nemajú vyplnenú triedu kvality, majú nulové Netto množstvo, alebo CCP1=NZ.

V preberacích listoch *Fyzické množstvo* je súčtom *Netto hmotností* z vážnych lístkov, *Prepočítané množstvo* je fyzické množstvo upravené koeficientami z číselníkov vlhkostí a nečistôt. Kvalitatívne parametre sú spriemerované zo zoskupených vážnych lístkov.

### Tvorba zúčtovacieho listu

Slúži na zlúčenie preberacích listov do dokladu, ktorý je možné vytlačiť a zaslať dodávateľovi. Tvorba prebieha zvyčajne ku koncu mesiaca, alebo po dodaní celkového dohodnutého množstva.

Pred generovaním je možné zadať kritériá pre výber preberacích listov, z ktorých sa bude generovať. Na presnejší výber preberacích listov je možné využiť voľný údaj *Dodávka*.

Pri generovaní sú preberacie listy zoskupené do hlavičky za periódu a príjemcu, do riadkov zúčtovacieho listu sú zoskupené za materiál a triedu kvality.

V zúčtovacom liste sú hmotnostné údaje (Brutto, Netto) spočítané, cena a kvalitatívne parametre sú spriemerované zo zoskupených preberacích listov.

### Uzávierka modulu

Uzávierka modulu Poľnonákup robí len zmenu nastavenia periódy. Na nič sa neviaže.

### Vrátenie uzávierky

Vrátenie uzávierky urobí len zmenu nastavenia periódy.

### Prehľad zostáv používaných v module POĽNONÁKUP

V module POĽNONÁKUP existujú tzv. tvrdé zostavy a univerzálne zostavy len pre verziu Aurus Ekopacket.

K tvrdým zostavám patrí :

* Doklad vážne lístky
* Doklad preberacie listy
* Doklad dispozície
* Prehľad akostnej skladby
* Zostavy číselníkov

Medzi univerzálne zostavy patrí:

* Univerzálna zostava vážnych lístkov
* Univerzálna zostava preberacích listov
* Univerzálna zostava dispozícií

Vo verzii Aurus Ekonomika sú všetky zostavy nahradené dátovým skladom *Vážne a preberacie listy*.

Do výstupu dátového skladu sú 3 možnosti zdroja údajov:

1. Z vážnych aj preberacích listov súčasne
2. Len z vážnych lístkov
3. Len z preberacích listov

Je vhodné tieto 3 zdroje nekombinovať do jedného výstupu.

Vo verzii Aurus Ekonomika je možné zostavy číselníkov cez Export/Tlač daného číselníka (opačný klik tlačidlom nad nadpisom číselníka).

Vo dátových skladoch, aj všetkých univerzálnych zostavách sa nachádzajú šablóny typu „Aurus“, ktoré sú väčšinou vytvorené podľa vzoru zostáv, ktoré používajú niektorí užívatelia.

## Ostatné

### Doinštalácia modulu POĽNONÁKUP

V module POĽNONÁKUP sú dôležité nasledovné tabuľky:

Adresár pl/d/ak/

**plmvazl** **-** tabuľka je na inštalačnom médiu prázdna

* je to tabuľka dokladu vážnych lístkov

**plmdisp** **-** tabuľka je na inštalačnom médiu prázdna

* je to tabuľka dokladu dispozícií

**plcdod** **-** tabuľka je na inštalačnom médiu prázdna

* je to tabuľka číselníka dodávateľov.

**plctdod** **-** tabuľka je na inštalačnom médiu prázdna

* je to tabuľka číselníka typov dodávateľov.

**plcvlhko** **-** tabuľka je na inštalačnom médiu prázdna

* je to tabuľka číselníka vlhkostí

**plcnecis** **-** tabuľka je na inštalačnom médiu prázdna

* je to tabuľka číselníka nečistôt

**plcakost** **-** tabuľka je na inštalačnom médiu prázdna

* je to tabuľka číselníka akostnej skladby

Adresár xl/d/ak/

**symprel -** tabuľka je na inštalačnom médiu prázdna

* Pozor! Ak užívateľ už má nainštalovaný modul „SKLAD“, tak túto tabuľku nekopírujeme!
* je to tabuľka dokladov preberacích listov

**symzulia -** tabuľka je na inštalačnom médiu prázdna

* Pozor! Ak užívateľ už má nainštalovaný modul „SKLAD“, tak túto tabuľku nekopírujeme!
* je to tabuľka dokladov hlavičiek zúčtovacích listov

**symzulib -** tabuľka je na inštalačnom médiu prázdna

* Pozor! Ak užívateľ už má nainštalovaný modul „SKLAD“, tak túto tabuľku nekopírujeme!
* je to tabuľka dokladov riadkov zúčtovacích listov

**sycnevlh -** tabuľka je defaultovo naplnená na inštalačnom médiu

* Pozor! Ak užívateľ už má nainštalovaný modul „SKLAD“, tak túto tabuľku nekopírujeme!
* je to tabuľka číselníka nečistôt a vlhkostí